1997R1780 — SL — 23.11.2001 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1780/97

z dne 15. septembra 1997

o podrobnih pravilih za uporabo Uredbe Sveta (ES) št. 723/97 o izvajanju delovnih programov držav članic za kontrolo izdatkov Jamstvenega oddelka EKUJS







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 723/97 z dne 22. aprila 1997 o izvajanju delovnih programov držav članic za kontrolo izdatkov Jamstvenega oddelka EKUJS ( 1 ) in zlasti člena 6 Uredbe, ker Uredba (ES) št. 723/97 posebej določa, da Skupnost lahko prispeva k financiranju nekaterih izdatkov, ki jih imajo države članice, pri začetnih stroških ustanovitve ali reorganizacije službe za fizične preglede ter pri stroških usposabljanja, obveščanja in opremljanja osebja oddelkov, ki so vključeni v ukrepe kadrovske okrepitve; ker morajo podrobna pravila za uporabo natančno določiti, za katere izdatke je upravičena pomoč Skupnosti, da se zagotovi enotno izvajanje programa; ker Komisija vsako leto porazdeli znesek prispevka Skupnosti med države članice, ki so za to zaprosile; ker je treba določiti pogoje za tovrstno zaprosilo; ker je bil datum začetka veljavnosti Uredbe (ES) št. 723/97 prepozen, da bi lahko države članice predložile svoje delovne programe za leto 1998 do 1. junija 1997, kakor predpisuje člen 2 navedene uredbe; ker so ukrepi iz te uredbe v skladu z mnenjem Odbora EKUJS, SPREJELA NASLEDNJO UREDBO:







Člen 1

1. Novi delovni programi iz člena 1(1) Uredbe (ES) št. 723/97 so omejeni na kontrolne ukrepe, ki jih predpisuje zakonodaja Skupnosti, ki začne veljati po 15. oktobru 1996.

2. Začetni stroški iz člena 1(2) te iste uredbe so omejeni na stroške novih delovnih programov poleg stroškov, ki bi nastali brez izvajanja novega delovnega programa, ne zajemajo pa honorarjev za inšpektorje in veljajo le za stroške, ki nastanejo v treh letih po začetku veljavnosti novih zahtev Skupnosti.

3. „Oprema in prostori“, kakor je navedeno v členu 1(2) Uredbe (ES) št. 723/97, pomeni vso opremo za obdelavo podatkov, vključno s programsko opremo, opremo za telekomunikacije, npr. telefone, telekse in fakse, kakor tudi stroške namestitve tovrstne opreme, izvzeta pa je običajna pisarniška oprema in pohištvo.

4. Stroške usposabljanja in obveščanja iz člena 1(2) Uredbe (ES) št. 723/97 sestavljajo vsi dejanski izdatki, ki izvirajo iz organizacije tečajev usposabljanja in seminarjev usposabljanja z vsaj enodnevnim trajanjem, vključno s plačilom mentorjev, potnimi stroški udeležencev in pripadajočo dokumentacijo kakor tudi stroški razkritja posebnih informacij.

Člen 2

▼M1

1. Države članice predložijo svoje delovne programe za prvo in drugo leto uporabe Uredbe (ES) št. 732/97 pred koncem drugega meseca po datumu začetka veljavnosti te uredbe. Skupnost upravičeno sofinancira samo izdatke, do katerih je prišlo po 1. januarju 1997. Za naslednja leta se delovni programi predložijo v skladu s postopkom iz člena 2(1) in (2) navedene uredbe.

Ocene se sestavijo v skladu s preglednico v Prilogi.

2. Komisija na podlagi podatkov, ki jih predložijo države članice, določi najvišji znesek finančnega prispevka Skupnosti, izražen v nacionalni valuti vsake države članice, mesec po tem, ko je bil sprejet splošni proračun Evropskih skupnosti za posamezno proračunsko leto.

Komisija obvesti zadevno državo članico o vseh izdatkih, ki jih Skupnost ne financira, in razloge za to.

▼M2

2a. Z odstopanjem od prvega pododstavka odstavka 2 Komisija na podlagi podatkov, ki jih zagotovijo drave članice, določi najviji znesek finančne udelebe Skupnosti za leto 2002, izraen v evrih, v treh mesecih po roku za predloitev programov drav članic.

Skupnosti upravičeno sofinancira samo izdatke, izplačane po 1. januarju 2002.

▼M1

3. Najkasneje do 31. maja vsakega leta vsaka država članica predloži Komisiji poročilo o zneskih, izplačanih v prejšnjem koledarskem letu. Najvišji znesek finančnega prispevka Skupnosti iz člena 4(2) navedene uredbe velja za te izdatke in je omejen na zneske, predstavljene v delovnih programih, za katere Komisija ne meni, da so neupravičeni. Vendar je za leto 1997 zadnji rok za izplačevanje izdatkov 31. avgust 1998, poročilo o izplačanih zneskih pa se pošlje Komisiji, ki ga mora prejeti do 31. oktobra 1998.

To poročilo se sestavi v skladu s tabelo v Prilogi.

Člen 3

Najvišji znesek, določen v členu 4(2) Uredbe (ES) št. 723/97, znižan za vsak neporabljeni znesek, izplačan glede na predpreteklo leto, se šteje za izdatek iz člena 7 Uredbe Komisije (ES) št. 296/96 v mesecu, v katerem ga je določila Komisija.

▼M1

Člen 3a

Za zadnji dve leti uporabe te uredbe se neporabljeni znesek knjiži v dobro EKUJS na ustrezno proračunsko postavko v okviru izdatkov za junij proračunskega leta, ki sledi letu izvajanja.

▼B

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA

►() M1